Foto: Filmpro.ru Jyeyms Bond haqidagi yangi, 25-filmni suratga olish ishlari joriy yilning dekabr oyida boshlanadi. Filmga ssenariyni "Oskar" mukofoti laureati Jon Xoj yozib beradi. Bu haqda film ijodkorlari tvitterda xabar bergan. "Jyeyms Bond haqidagi 25-film, biz seni kutgandik. Deniel Kreygning 007 agenti rolida beshinchi marta paydo bo‘lishiga Amerika kinosan’atlar akademiyasi mukofoti laureati Denni Boyl rejissyorlik qiladi. Film ustidagi ishlar 2018 yilning 3 dekabr kuni boshlanadi", - deyiladi xabarda. Joriy yilning martida Boyl kinolenta ustida ishni tez orada boshlashni rejalashtirayotgani, u yil oxiriga qadar katta ekranlarga chiqishi kerakligini ma’lum qilgandi. Rejissyor filmning dastlabki nomini ham aytgan - "Jyeyms Bond - 25". Jyeyms Bond haqidagi birinchi film - "Doktor Nou" (Dr. No) 1962 yilda ekranlarga chiqqan. Eng so‘nggi "bondiana" - "007: SPeKTR" (Spectre, 2015) esa jahon prokatida 880 mln dollar ishlab oldi. Unga Sem Mendes rejissyorlik qilgan.